Ιστορικός ορισμός – 1 ναυτικό μίλι
Οπτική σύγκριση του χιλιομέτρου, του καταστατικού μιλίου και του ναυτικού μιλίου. 
Το **ναυτικό μίλι** (*αγγλ.* Nautical mile) είναι μονάδα μέτρησης της απόστασης σε αέρα, ξηρά και θάλασσα, με χρήση όμως, πρωτίστως στη ναυσιπλοΐα, και για τον ορισμό των χωρικών υδάτων. Ιστορικά, ορίζεται ως ένα λεπτό (το ένα εξηκοστό της μοίρας ή 1/60) του γεωγραφικού πλάτους κατά μήκος κάθε γραμμής του γεωγραφικού μήκους. Tο ναυτικό μίλι ισοδυναμεί ακριβώς με 1.852 μέτρα. Η παράγωγη μονάδα μέτρησης της ταχύτητας είναι ο κόμβος (*knot*), ένα ναυτικό μίλι ανά ώρα.

Σύμβολο της μονάδας
-------------------

Δεν υπάρχει ένα διεθνώς εγκεκριμένο σύμβολο για το ναυτικό μίλι και υπάρχουν διάφορα σύμβολα σε χρήση.

* Το σύμβολο **M** χρησιμοποιείται ως συντομογραφία για το ναυτικό μίλι από τον Διεθνή Υδρογραφικό Οργανισμό.
* Το σύμβολο **NM** χρησιμοποιείται από τον Διεθνή Οργανισμό Πολιτικής Αεροπορίας.
* Το σύμβολο **nmi** χρησιμοποιείται από το Ινστιτούτο Μηχανικών Ηλεκτρικών και Ηλεκτρονικών Συσκευών και το Γραφείο Εκδόσεων των Ηνωμένων Πολιτειών.
* Το σύμβολο **nm** είναι μια μη τυποποιημένη συντομογραφία με χρήση σε πολλές ναυτικές εφαρμογές και κείμενα, μεταξύ άλλων και στις Κατευθύνσεις Ναυσιπλοίας και Πιλότων της Ακτής της Αμερικανικής κυβέρνησης.

Ιστορία
-------

Η λέξη *μίλι* προέρχεται από τη λατινική λέξη που σημαίνει "χίλια βήματα", *mille passus*. Η πλοήγηση στη θάλασσα γινόταν με το μάτι μέχρι το 1500 περίπου, όταν άρχισαν να αναπτύσσονται τα πρώτα όργανα ναυσιπλοΐας και οι χαρτογράφοι ξεκίνησαν να χρησιμοποιούν ένα σύστημα συντεταγμένων με παράλληλους κύκλους για το γεωγραφικό πλάτος και μεσημβρινούς για το γεωγραφικό μήκος.

Στα τέλη του 16ου αιώνα, οι Άγγλοι γνώριζαν ότι η αναλογία των αποστάσεων στην θάλασσα σε μοίρες ήταν σταθερές κατά μήκος κάθε μεγάλου κύκλου όπως ο ισημερινός ή σε κάθε μεσημβρινός, υποθέτοντας ότι η Γη ήταν μια σφαίρα. Ο Ρόμπερτ Χιουζ έγραψε το 1594 ότι η απόσταση κατά μήκος ενός μεγάλου κύκλου ήταν 60 μίλια ανά μοίρα. Το 1623 ο Έντμουντ Γκάντερ έγραψε ότι η απόσταση κατά μήκος ενός μεγάλου κύκλου ήταν 20 λεύγες ανά μοίρα. Έτσι, ο Χιουζ χρησιμοποίησε ρητά ναυτικά μίλια, ενώ ο Γκάντερ δεν το έκανε.

Δεδομένου ότι η Γη δεν είναι τέλεια σφαίρα, αλλά έχει πεπλατυσμένο σφαιροειδές σχήμα με ελαφρώς πεπλατυσμένους πόλους, ένα λεπτό γεωγραφικού πλάτους δεν είναι σταθερό, όντας περίπου 1.861 στους πόλους και 1.843 μέτρα στον Ισημερινό. Η Γαλλία και άλλες χώρες που χρησιμοποιούν το μετρικό σύστημα δηλώνουν ότι σε αυτή την αρχή το ναυτικό μίλι είναι ένα λεπτό του μεσημβρινού σε γεωγραφικό πλάτος 45 μοιρών, αλλά αυτό είναι η σύγχρονη αιτιολόγηση για έναν υπολογισμό που αναπτύχθηκε περίπου ένα αιώνα νωρίτερα. Από τα μέσα του 19ου αιώνα, η Γαλλία όριζε το ναυτικό μίλι βάσει του ορισμού του μέτρου όπως θεσπίστηκε το 1791, όπου αντιστοιχεί με το δέκατο εκατομμυριοστό ενός τετάρτου του μεσημβρινού. Έτσι προκύπτει η μαθηματική σχέση 10,000,000 m/90 × 60 = 1.851,85 m ≈ 1.852 m, ορίζοντας το μετρικό μήκος του ναυτικού μιλίου. Η Γαλλία νομιμοποίησε τη χρήση του για το πολεμικό ναυτικό το 1906 και πολλές χώρες που χρησιμοποιούν το μετρικό σύστημα ψήφισαν υπέρ της διεθνούς χρήσης του στο Διεθνές Υδρογραφικό Συνέδριο το 1929.

Τόσο οι Ηνωμένες Πολιτείες Αμερικής όσο και το Ηνωμένο Βασίλειο χρησιμοποιούσαν το μέσο λεπτό του τόξου. Δηλαδή ένα λεπτό του τόξου ενός μεγάλου κύκλου μιας σφαίρας που έχει την ίδια επιφάνεια με το ελλειψοειδές του Κλαρκ (1866). Η αυθαλική ακτίνα του ελλειψοειδούς του Κλαρκ είναι 6.370.997,2 μέτρα. Το προκύπτον λεπτό του τόξου είναι 1.853,2480 μέτρα. Οι Ηνωμένες Πολιτείες επέλεξαν πέντε σημαντικά ψηφία για το ναυτικό μίλι (6080.2 πόδια) ενώ το Ηνωμένο Βασίλειο επέλεξε τέσσερα σημαντικά ψηφία για το μίλι του ναυαρχείου (6080 πόδια).

Το 1929, το διεθνές ναυτικό μίλι ορίστηκε από την Πρώτη Διεθνή Έκτακτη Υδρογραφική Διάσκεψη στο Μονακό ως μονάδα ίση με 1.852 μέτρα. Οι Ηνωμένες Πολιτείες δεν υιοθέτησαν το διεθνές ναυτικό μίλι μέχρι το 1954. Η Βρετανία το υιοθέτησε το 1970, αλλά οι νομικές αναφορές σε απαρχαιωμένες μονάδες έχουν μετατραπεί σε 1.853 μέτρα.

Παρόμοιοι ορισμοί
-----------------

Το μέτρο αρχικά είχε οριστεί ως ένα δέκατο εκατομμυριοστό του μήκους του τόξου του μεσημβρινού από τον Βόρειο Πόλο μέχρι τον Ισημερινό. Έτσι, η απόσταση ενός χιλιομέτρου αντιστοιχεί σε ένα εκατοστό του βαθμού πλάτους. Η περίμετρος της γης είναι περίπου 40.000 χλμ. Η περιφέρεια του Ισημερινού είναι ελαφρώς μεγαλύτερη από την πολική περιφέρεια – η μέτρηση που βασίζεται σε αυτό (40,075.017/60×360 = 1855.3 μέτρα) είναι γνωστή ως γεωγραφικό μίλι.

Δείτε επίσης
------------

* Μετατροπή των μονάδων
* Τάξεις μεγέθους (μήκος)

Σημειώσεις
----------

1. ↑  No meridian was specified in either 1791, 1793, 1795, or 1799. For example, the Law of 18 Germinal an III (April 7, 1795) states: "*Meter*, the measure of length equal to the ten-millionth part of a terrestrial meridian contained between the north pole and the equator."

Παραπομπές
----------

1. ↑  «mile | unit of measurement». *Encyclopædia Britannica*. Ανακτήθηκε στις 10 Ιουνίου 2016.
2. ↑  «UNITED NATIONS CONVENTION ON THE LAW OF THE SEA». *www.un.org*. Ανακτήθηκε στις 10 Ιουνίου 2016.
3. ↑  Göbel, E.· Mills, I.M.· Wallard, Andrew, επιμ. (2006). *The International System of Units (SI)* (PDF) (στα Αγγλικά) (8th έκδοση). Paris: Bureau International des Poids et Mesures. σελ. 127. ISBN 92-822-2213-6. Ανακτήθηκε στις 20 Ιουνίου 2017.
4. ↑  *Symboles, Abréviations et Termes utilisés sur les cartes marines* (PDF) (στα Γαλλικά και Αγγλικά). 1D (INT1) (6th έκδοση). Service Hydrographique et Océanographique de la Marine (SHOM). 2016. Αρχειοθετήθηκε από το πρωτότυπο (PDF) στις 21 Αυγούστου 2016. Ανακτήθηκε στις 4 Ιανουαρίου 2018.  also available as *Symbols and Abbreviations used on ADMIRALTY Paper Charts*. NP5011 (6th έκδοση). United Kingdom Hydrographic Office. 2016. ISBN 978-0-70-774-1741.
5. ↑  «WS SIGMET Quick Reference Guide» (PDF). *ICAO*. ICAO. Ανακτήθηκε στις 9 Ιουνίου 2016.
6. ↑  International Standards and Recommended Practices, Annex 5 to the Convention on International Civil Aviation, "Units of measurement to be Used in Air and Ground Operations", ICAO, 4th Edition, July 1979.
7. ↑  «APPENDIX A: SYMBOLS AND PREFIXES». IEEE. Ανακτήθηκε στις 9 Ιουνίου 2016.
8. ↑  «U.S. Government Printing Office Style Manual». U.S. Government Printing Office. Ανακτήθηκε στις 10 Ιουνίου 2016.
9. ↑  *Dutton's Navigation and Piloting* (14th έκδοση). Naval Institute Press, Annapolis, MD. 1985. ISBN 0-87021-157-9.
10. ↑  «Mile, Nautical and Statute – FREE Mile, Nautical and Statute information | Encyclopedia.com: Find Mile, Nautical and Statute research». *www.encyclopedia.com*. Ανακτήθηκε στις 10 Ιουνίου 2016.
11. ↑  Waters, David W. (1958), *The Art of Navigation in England in Elizabethan and Early Stuart Times*, σελ. 374,
12. ↑  McNish, Larry. «RASC Calgary Centre - Latitude and Longitude». *The Royal Astronomical Society of Canada*. Ανακτήθηκε στις 30 Αυγούστου 2019.
13. ↑  Bureau des Longitudes (1933), «Mesures employées sur les cartes marines», *Annuaire pour l'an 1933*: 392,
14. ↑  Bureau des Longitudes (1848), «Mesures itinéraires», *Annuaire pour l'an 1848*: 74,
15. ↑  Blazebrook, Richard (1922), *A Dictionary of Physics*, **1**, σελ. 587,
16. ↑  Snyder, John P. (1987), *Map Projections: A Working Manual*, σελ. 16
17. ↑  Astin, A.V.· Karo, H. Arnold (25 Ιουνίου 1959). «Refinement of values for the yard and the pound» (PDF). *NOAA.gov*. National Bureau of Standards. Αρχειοθετήθηκε από το πρωτότυπο (PDF) στις 9 Μαρτίου 2013. Ανακτήθηκε στις 7 Ιουλίου 2018.
18. ↑  «Nautical mile definition and meaning | Collins English Dictionary». *Collins Dictionary*. Ανακτήθηκε στις 1 Σεπτεμβρίου 2019.
19. ↑  «The Units of Measurement Regulations 1995». *www.legislation.gov.uk*. Ανακτήθηκε στις 10 Ιουνίου 2016.
20. ↑  Hallock, William; Wade, Herbert T. (1906), *Outlines of the Evolution of Weights and Measures and the Metric System*, σελ. 54,